OpenLLM-France/wikimedia huggingface dataset:
# Antzara

    Artikulu hau animaliari buruzkoa da; beste esanahietarako, ikus «Antzara (argipena)».
Anserinae edo antzara, Anatidae hegazti familiako subfamilia baten izena da. Beltxargak, antzara gisa ezagututako beste hegazti batzuk eta brantak subfamilia honetakoak dira.
Espezieetako bat, Anser anser, etxaldeetan bizi da eta bere gibelarekin patea egiten da.

## Generoak

* Cygnus
* Coscoroba
* Anser
* Branta
* Chen
* Cereopsis
* Cnemiornis †

## Ikus, gainera

* Zerrenda:Animalien hotsak

## Kanpo estekak

* Datuak: Q620938
* Espezieak: Anserinae
# Antzara (argipena)

Antzara hitzak hainbat adiera ditu:
      * Euskal antzara,
      * Antzara hankagorrizta,
      * Antzara hankahori,
      * Antzara mokolabur,
      * Antzara muturzuri,
      * Antzara nano,
      * Egiptoar antzara,
      * Elur antzara,
      * Indiar antzara,
      * Ross antzara,
* Antzara-belar;
* Antzara ibaia, Lapurdiko ibai bat;
* Antzar eguna (Lekeitio), Lekeitioko jai bat;
* antzara-joko (jaia), Euskal Herriko herri batzuetako jaietan zintzilikaturiko antzarekin egiten den jokoa;
* antzara-joko (taula-jokoa), taula-joko ezaguna.
* Antzararen bidea Jokin Muñoz Trigo idazleak 2007an argitaraturiko eleberria.
* Elur-antzara (eleberria), Paul Gallicok idatzitako eleberri laburra 1940.
# Ambert kantonamendua

Ambert kantonamendua Frantziako kantonamendu bat da. Puy-de-Dôme departamenduan dago, Auvernia-Rodano-Alpeak eskualdean. Guztira 30 udalerri ditu eta Ambert da bere hiriburua.

## Kanpo estekak

* Datuak: Q303458
# Amberteko barrutia

Amberteko barrutia Puy-de-Dôme departamenduaren barruan dagoen Frantziako barruti bat da. 28.014 biztanle ditu 1.188 kilometro koadrotan. Guztira 55 udalerri ditu. Bere hiriburua Ambert da.

## Udalerriak

| 1. Aix-la-Fayette (63002) | 2. Ambert (63003) | 3. Arlanc (63010) | 4. Auzelles (63023) |
| 5. Baffie (63027) | 6. Bertignat (63037) | 7. Beurières (63039) | 8. Brousse (63056) |
| 9. Chambon-sur-Dolore (63076) | 10. Champétières (63081) | 11. Chaumont-le-Bourg (63105) | 12. Condat-lès-Montboissier (63119) |
| 13. Cunlhat (63132) | 14. Doranges (63137) | 15. Dore-l'Église (63139) | 16. Fayet-Ronaye (63158) |
| 17. Fournols (63162) | 18. Grandrif (63173) | 19. Grandval (63174) | 20. Job (63179) |
| 21. La Chapelle-Agnon (63086) | 22. La Chaulme (63104) | 23. La Forie (63161) | 24. Le Brugeron (63057) |
| 25. Le Monestier (63230) | 26. Marat (63207) | 27. Marsac-en-Livradois (63211) | 28. Mayres (63218) |
| 29. Medeyrolles (63221) | 30. Novacelles (63256) | 31. Olliergues (63258) | 32. Saillant (63309) |
| 33. Saint-Alyre-d'Arlanc (63312) | 34. Saint-Amant-Roche-Savine (63314) | 35. Saint-Anthème (63319) | 36. Saint-Bonnet-le-Bourg (63323) |
| 37. Saint-Bonnet-le-Chastel (63324) | 38. Saint-Clément-de-Valorgue (63331) | 39. Saint-Ferréol-des-Côtes (63341) | 40. Saint-Germain-l'Herm (63353) |
| 41. Saint-Gervais-sous-Meymont (63355) | 42. Saint-Just (63371) | 43. Saint-Martin-des-Olmes (63374) | 44. Saint-Pierre-la-Bourlhonne (63384) |
| 45. Saint-Romain (63394) | 46. Saint-Sauveur-la-Sagne (63398) | 47. Saint-Éloy-la-Glacière (63337) | 48. Sainte-Catherine (63328) |
| 49. Sauvessanges (63412) | 50. Thiolières (63431) | 51. Valcivières (63441) | 52. Vertolaye (63454) |
| 53. Viverols (63465) | 54. Échandelys (63142) | 55. Églisolles (63147) | |

## Kanpo estekak

* Datuak: Q700401
# Ambia (Indiana)

Ambia Indianako herri bat da. Benton konderrian kokatua dago. 2010ean 239 biztanle zituen, 0,38 kilometro koadrotan banatuta.

## Ikus, gainera

* Benton konderria

## Kanpo estekak

* Datuak: Q975934
* Multimedia: Ambia, Indiana / Q975934
# Amberley (Gloucestershire)

Amberley, Ingalaterrako mendebaldean dagoen udalerri bat da, Gloucestershire konderrian.
2021ean 1.301 biztanle zituen.
* Datuak: Q4741355
* Multimedia: Amberley, Gloucestershire / Q4741355
# Amberlyst

Amberlyst polimero-erretxina kationiko makroporotsuen familia da non susbtatua estireno-dibinilbentzeno kopolimeroa den, hidrogeno ioiez hornitzeko (H$^+$) gai dena. Bere interes nagusia protoiak trukatzeko erraztasuna da. Hortaz, katalizatzaile azido gisa erabil daiteke.

## Erreferentziak

* ↑ (Ingelesez) «AMBERLYST(R) 15 | 39389-20-3» ChemicalBook (Noiz kontsultatua: 2023-01-07).
* ↑ (Ingelesez) «Amber Series» www.dupont.com (Noiz kontsultatua: 2023-01-07).
* ↑ AMBERLYST™, 35DRY Polymeric Catalyst. https://wetco-eg.com/wp-content/uploads/2017/12/AMBERLYST%E2%84%A2-35DRY.pdf. .
* Datuak: Q4741363
# Amberley (Ohio)

Amberley Ohioko herri bat da. Hamilton konderrian kokatua dago. 2010ean 3.585 biztanle zituen, 9,06 kilometro koadrotan banatuta.

## Ikus, gainera

* Hamilton konderria

## Kanpo estekak

* Datuak: Q2673467
* Multimedia: Amberley, Ohio / Q2673467
# Ambergris Caye

Ambergris Caye (gaztelaniaz Cayo Ámbar Gris ere esaten zaio) Belizeko uharterik handiena da

## Kokapena

Herrialde horren ipar-ekialdean dago, Mexikoko mugatik gertu, Karibe itsasoan. Administratiboki Belizeko barrutian dago.

## Ezaugarriak

40 kilometro luze da iparraldetik hegoaldera, eta 1,6 kilometro zabal da gutxi gorabehera, eta 64 km²-ko azalera du. Bertan, 2.000 pertsona inguru bizi dira, gehienak herri handienean, San Pedron, itsasoko kostaldean. Munduko arrezifeen bigarren oztoporik handiena denez, helmuga turistiko ezaguna ere bada. 1996an Unescoren Gizateriaren Ondare gisa sailkatzea merezi izan zuen eta habitat babestu oso ospetsua da.

## Iruditegia

* San Pedro hondartza.
* Kaiatik ikusitako parke nagusia.
* Ambergris Cayeren itsasetzea.
* Ilunabarra Ambergris Cayen.
* Arrantzaleak.

## Kanpo estekak

* Datuak: Q457186
* Multimedia: Ambergris Caye / Q457186
# Amberley (Mendebaldeko Sussex)

Amberley, Ingalaterrako hegoaldean dagoen herri bat da, Mendebaldeko Sussex konderrian.
2011n 586 biztanle zituen.
* Datuak: Q2497835
* Multimedia: Amberley, West Sussex / Q2497835
# Almanzor

Muhammad ibn Abd-Allah ibn Abū Āmir (arabieraz: أبو عامر محمد بن عبد الله بن أبي عامر الحاجب المنصور‎), ezizenez Al-Mansur (arabieraz: المنصور‎, euskeraz Garailea), kristauen artean Almanzor deitua (?, 938 – Medinaceli, 1002ko abuztuaren 11), andalustar militar eta politikoa, Kordobako kaliferriaren buruzagia eta Hisham II.aren hayib edo lehen ministroa.
Yemenetik etorritako familia batean jaioa, Kordoban ohore eta karguak lortu zituen kalifaren ondoan. 978an estatu-kolpe baten ondorioz hayib bihurtuta, Almanzorrek bai Magreben bai Al-Andalusen omeiar leinuaren lurraldeak hedatu zituen.
Nafarroako Antso II.aren alaba ezkondu zuen. Honek, Nafarroako Abdak Abderraman Antso semea zuen. Beste emazte-gatibuk, berriz, Abd al-Malik al-Muzafar semea eta oinordekoa izan zuen.

## Erreferentziak

* ↑ Euskaltzaindia. (2016-09-30). (PDF) 181. araua: Erdi Aroko pertsona-izenak. Iruñea, 12 or..
* ↑ EIMA: Eskola-liburuetako onomastikaren, gertaera historikoen eta artelanen izenak. Zerrendak.
* Datuak: Q334861
* Multimedia: Almanzor / Q334861
# Almanzora (ibaia)

    Artikulu hau ibaiari buruzkoa da; beste esanahietarako, ikus «Almanzora».
Almanzora Almeríako probintziako ibaia da. 90 kilometroko luzera du eta bere arroak 2611 km² hartzen ditu. Alpargatero haitzaren eta La Bañica muinoaren artean jaioa, Alcóntar udalerrian, Villaricos (Cuevas del Almanzora) auzoaren ondoan itsasoratzen da Mediterraneo itsasoan. Hainbat kulturek erabili dute Andaluziako barnealderanzko pasabide tradizional moduan.
Erromatarren garaian, Surbo zioten, flumen superbum edo ibai ikaragarriaren deribazioa, bere goraldi izugarriengatik ezaguna zelako. Bere ibilbidearen zatirik handienean lehor egoten da, euri jasetan edo negu oso euritsuetan izan ezik. Bere historia osoan ospetsuak dira ibai honen uholde suntsitzaileak, azken uholde handia 1973ko urrian izan zelarik.

## Kanpo estekak

* Datuak: Q18041
* Multimedia: Almanzora River / Q18041
# Almarada

Almarada arabiar jatorriko hitza da. Arma zuri bat da, laburra, orokorrean, altzairuzkoa, zurezko kirtena duena eta horri konkabodun puntzoi baten oso antzekoa. Ahorik gabe, muturrarekin bakarrik zauritzen du, kanpoaldetik odol isuri garrantzitsurik sortu gabe, baina, gorputzaren barnean, kalte handiak eraginez. Odolzurrupari ere deitzen zaio.
Almarada edo almaraz bezala, antzinaten oinetakoak josteko erabiltzen zen jostorratz mota bat ezagutzen da.

## Kanpo estekak

* Datuak: Q1451588
# Almansako gudua

Almansako gudua, 1707ko apirilaren 25ean gertatua, Espainiako Ondorengotza Gerrako gudu erabakigarrienetako bat izan zen. Almansa inguruetan, Berwickeko dukearen gudarostea nagusitu egin zitzaien Filipe V.a Espainiakoaren aurka zegoen Karlos Artxidukearen osteei. Bost mila lagun hil ziren gudu honetan. Garaipen honen ondoan, Aragoi, Katalunia eta Valentzia gaineko aginpidea bermatu zuen Filipe V.ak.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2013-10-22 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q320394
* Multimedia: Battle of Almansa / Q320394
# Almanza

Almanza Leongo Herriko udalerri bat da, Leongo probintzian kokatuta. Safagúngo eskualdea eskualdean dago, itsas mailatik 917 m metrora, eta km²-ko azalera hartzen du.
2009ko urtarrilaren 1eko erroldaren arabera 609 biztanle zituen ta 2023 urteko erroldaren arabera 626 biztanle zituen.

## Ikus, gainera

* Leóngo udalerrien zerrenda

## Kanpo estekak

* Datuak: Q26449
* Multimedia: Almanza / Q26449
# Almanzora

Almanzora izan daiteke:
* Almanzora, Almeríako herria, Cantoria udalerrikoa.
* Cuevas del Almanzora, Almeríako udalerria
* Almanzora, Andaluziako ibaia.
* Valle del Almanzora, Almeríako eskualdea.
# Almaraz

Almaraz Cáceresko probintziako udalerria da. Cácerestik 110 kilometrora dago. 2009ko erroldaren arabera 1.321 biztanle zituen 34 km²-ko azaleran.

## Ikus, gainera

* Cáceresko udalerrien zerrenda

## Kanpo estekak

* Datuak: Q1632524
* Multimedia: Almaraz / Q1632524
# Almaraz de Duero

Almaraz de Duero Zamorako probintziako udalerria da, Tierra del Pan eskualdean dagoena.
2008ko urtarrilaren 1eko erroldaren arabera 421 biztanle zituen.

## Ikus, gainera

* Zamorako udalerrien zerrenda

## Kanpo estekak

* (Gaztelaniaz) Herri txikiei buruzko informazioa Gaztela Leongo juntaren webgunean.
* Datuak: Q1650429
* Multimedia: Almaraz de Duero / Q1650429
# Almansa

Almansa Albaceteko probintziako (Gaztela-Mantxa, Espainia) ekialdeko udalerri bat da. 2015an 24.837 biztanle zituen. Musulmanen garaian sorturiko herria da, historia handikoa. 1241ean kristauen esku geratu zen, eta 1476an Gaztelari batu zitzaion. Espainiako Levante eskualdearen eta goi-lautadaren arteko komunikaziogune garrantzitsua da.

## Inguru naturala

Geografikoki, Almansa, 700 metro inguruan kokatzen den lautada batean dago. Iberiar penintsulako periferiatik goi-lautadara igarotzeko pasabide naturala da. Kokagune berezi horrek, izaera estrategikoa eman dio Almansari, eta Valentzia eta Madrilen arteko komunikazio ardatzaren erdian dago.

## Demografia

Almansak 24.837 biztanle ditu, 2015ko urtarrilaren 1eko datuen arabera. Biztanleriaren hazkundea jarraia izan da XX. mende osoan zehar. Hazkunde hori, mantsoa izan zen mendearen azken erdian, eta 1940ko hamarkadatik 1950eko hamarkadara eten egin zen. Izan ere, garai hartan Almansako biztanle askok tamaina handiagoko Albacetera emigratzeko joera zeukaten.
Dena den, garraioak hobetu eta herrian hainbat azpiegitura eraikitzearekin batera, inguruko herri txikiagoetako biztanleriaren jomuga bihurtu zen Almansa. XX. mendearen bigarren erdian, eta batez ere 2000. urtetik aurrera, Almansak etengabeko hazkundea bizi izan du, hegoamerikar immigrazioa dela eta.

## Ikus, gainera

* Almansako gudua

## Kanpo estekak

* (Gaztelaniaz) Almansako udalaren webgune ofiziala
* Datuak: Q13930
* Multimedia: Almansa / Q13930
# Almanzor haitza

Almanzor haitza (gaztelaniaz eta ofizialki: Plaza del Moro Almanzor) Gredosko mendilerroko mendia da. Avilako probintzian kokatuta dago Zapardiel de la Ribera eta Candeleda udalerrien artean, Caceresko probintziatik gertu. Bere 2.592 metroko altuerari esker Erdialdeko Mendiguneko mendirik altuena da.
Izena Almanzor Kordobako Kalifa-herriko buruzagitik datorkio.
Lehendabiziko igoera 1899ko irailean M. González de Amezúa eta José Ibrián Espadak egin zuten. Neguan, berriz, 1903an Ontañon eta Abricarrok egin zuten. 1960ean, gurutze txiki bat jarri zuten tontorrean.

## Kanpo estekak

* Datuak: Q203353
* Multimedia: Pico Almanzor / Q203353
# Antzerkiola Imaginarioa

Antzerkiola Imaginarioa (gaztelaniaz Fábrica de Teatro Imaginario edo F.T.I.) Bilbon eta 1998an sortutako antzerki taldea da, abangoardioako lanak eskaini izan dituena. 2009an bukatu zuen ibilbidea eta 2010 urtean Khea Ziater sortu zuten.
Ander Lipus antzerkigile eta aktorea taldeburua izan da, eta egoitza Bilbo Zaharra auzoan egon da.
Taldekideen artean, Jon Gerediaga gidoilaria eta Miren Gaztañaga aktorea ditugu.

## Antzezlanak

* Un minuto (1997)
* Ardoaz (1998)
* Mis rarezas dirías tú (1998)
* Zortzi olivetti poetiko (1999)
* Caja XXI (1999)
* La niña que sueña lunas también se mea en la cama (2001)
* Mundopolski (2002)
* Ritos: gure azken lur zatia (2002-2006)
* Yuri Sam (2003)
* Fitola balba, karpukit tui (2004)
* Kaputen kanta (2004)
* Au revoir, triunfadores (2005)
* Babiloniako loreak (2009)
* Ezequiel (Sagarroi taldearekin)

## Ikus, gainera

* Euskal Herriko antzerki taldeen zerrenda
* Euskal antzerki berria

## Kanpo estekak

* (Gaztelaniaz)Antzerkiola Imaginarioaren web gunea
* (Gaztelaniaz)Antzerkiolaren bloga
* Datuak: Q8963170
# Antzerti (aldizkaria)

    Artikulu hau aldizkariari buruzkoa da; beste esanahietarako, ikus «Antzerti (argipena)».
Antzerti aldizkaria, Euskel-Antzertiaren Ilerokoa, euskal antzerkigintzaren historian erreferentzia nahitaezkoa izan da. Aldizkarian gehien batean antzerki-lanak plazaratzen ziren, generoari modernitatea emateko asmoz.

## Historia

Lehe alea Tolosan, 1932ko urtarrilean plazaratu zen, batez ere Antonio Maria Labaienen eskutik, Ixaka López de Mendizabalen eta Joxe Maria Agirre "Lizardi"ren laguntzaz. Marrazkiak Jon Zabalorenak ziren. "Euskaltzaleak" taldearen partaideek (Nikolas Ormaetxea, Jose Ariztimuño, Doroteo Ziaurritz) ere kolaboratu zuten ekimenean. Aldizkariak bi garai ezagutu zituen: lehenengoa 1936 arte, Espainiako Gerra Zibilarekin ekimena bertan behera gelditu baitzen, bigarrena, 50 urteko etenaldi ondoren, 1982tik 1985ra, Antzerti Eskolaren ekimenarekin batera, Eusko Jaurlaritzaren eskutik. Guztira 82 zenbaki plazaratu ziren. Orotara 47 egileren lanak aurki daitezke aldizkarian, bi epealdiotan —horietarik dozenatik gora euskaratuak—, eta guztira 76 antzerki-lan.

## Egileak

Guztira 47 idazleen lanak plazaratu ziren bi garaietan. Bigarren aldian gerraondorengo eta erbesteko lanak berreskuratu ziren eta, horregatik, izen batzuk bi garaietan agertu ziren:
* Toribio Altzaga
* Ander Amonarriz
* Andoni Arozena
* Frantzizko Arostegi
* Eugenio Arotzena
* Ander Arzelus "Luzear"
* Abelino Barriola
* Iñaki Begiristain
* Alfonso Rodríguez Castelao
* Henriette Charasson
* José Domínguez Manresa
* Imanol Elias
* Eusebio Erkiaga
* Alfredo Etxabe
* Euripides
* Dario Fo
* Josep M. Folch i Torres
* Carlo Goldoni
* Juan E. Gorostidi
* Marzelin Hegiapal
* Guillaume Irigoien
* Jazinto Karraskedo Olarra
* Antonio Maria Labaien
* Piarres Lafitte
* Daniel Landart
* Piarres Larzabal
* Lekuona anaiak
* Xabier Lizardi
* Manuel María
* Peli Markiegi
* Gregorio Martínez Sierra
* Tene Mujika
* Jose Olaizola
* Patrizio Orkaiztegi
* Lope de Rueda
* Jean Paul Sartre
* Alfonso Sastre
* William Shakespeare
* Sofokles
* Gudmundur Steinsson
* August Strindberg
* Taupada Antzerki Taldea
* Txotxongillo Taldea
* Estanislao Urruzola "Uxola"
* Augustin Zubikarai

## Bibliografia

* Antzerti. 75 urte ondoren, Idoia Gereñu koordinatzailea, Tolosa: Udala eta Gipuzkoako Foru Aldundia, 2007, 1261 or.

## Erreferentziak

* ↑ https://antzerti.armiarma.eus/gehiSarr.htm
* ↑ https://www.berria.eus/blogariak/eskuorrigaldua/2008/02/06/antzerti_aldizkaria_sarean/%5B%5D

## Ikus, gainera

* Zerrenda:Antzerti aldizkariaren antzezlanak

## Kanpo estekak

* Armiarma sarean aldizkari osoa eta informazio ugari eskura daiteke.
* Datuak: Q57710908
# Antzerkiaren Nazioarteko Eguna

Antzerkiaren Nazioarteko Eguna martxoaren 27an ospatzen da urtero. Egun horretan, mundu osoan antzerkiaren aldeko adierazpenak egiten dira, eta nazioarteko ospea duen idazle batek apailatutako testua zabaltzen da. Eguna Unesco erakundearen Antzerkiaren Nazioarteko Institutuak (ITI) sortu zuen, 1961an. Euskal Herrian ere hainbat jarduera antolatzen dira: antzezlanak aurkeztea, adierazpenak irakurtzea, kaleko jarduerak...

## Ospakizuna

Herriz herri antolatzen diren ekintzak eta ospakizunak aldatu egiten dira. Esaterako, Donostian, Victoria Eugenia Antzokian, urtero azken Donostia Antzerki Saria taularatu egiten da. Egun horretako ekintza nagusietariko bat mundu mailan testu beraren irakurketa izaten da. Testu hori ospe handiko egile edo aktore ezagun batek egindakoa izaten da, esaterako, 2013koa Dario Fok idatzi du; 2012an John Malkovichek idatzi zuen eta 2011koa Jessica A. Kaahwa idazle ugandarra. Lehenengo mezua, 1962koa, Jean Cocteauk sortu zuen.
Ekimenaren proposamena ITIren Vienan ospatutako IX.Nazioarteko Batzarrean kaleratu zen. Batzar horretan Arvi Kivimaa lehendakariak Finlandiako elkarteak planteatutako ideia aurkeztu zuen eta aho batez onartua izan zen. Martxoaren 27ko eguna aukera zen egun horretan Parisko Théâtre de la Ville – Sarah-Bernhardt antzokian denboraldi hasierari ekiten zaiolako.

## Egun honen mezu batzuk

* 2011: Jessica A. Kaahwa http://www.euskaraz.net/Kultura/AntzerkiSaria/Eguna
* 2013: Dario Fo http://www.naiz.info/es/blogs/berriola/posts/antzerkiaren-nazioarteko-eguneko-mezua

## Erreferentziak

* ↑ www.iti-worldwide.org
* ↑ http://www.euskaraz.net/Kultura/AntzerkiSaria
* ↑ www.world-theatre-day.org/en/index.html

## Kanpo estekak

* «Antzerkiaren aldeko mezua», EITB, 2013-03-27.
* (Ingelesez): International Theatre Institute elkartearen web ofiziala.
* (Ingelesez): Antzerkiaren Nazioarteko Egunaren web orria.
* Datuak: Q2076105
* Multimedia: Día Internacional del Teatro / Q2076105
# Antzerki laburrak

"Antzerki laburrak" Piarres Larzabal lapurtarrak 1934tik 1966ra arte idatzitako antzezlan sorta da.

## Antzezlanak

* Piarres Zozo
* Irri eta nigar
* Merkatutik
* Gerla urte
* Kontrabandistak
* Dendarietan
* Manez ohoretan
* Ferrando
* Eiherazainaren astoa
* Sehi berria
* Lau donadoak
* Okilomendi jaun mera
* Intzolako bidean
* Mutil berri
* Ziri-ziri

## Kanpo estekak

* "Antzerki Laburrak" on-line
* Datuak: Q12253701
# Ana Urtxuegia

Ana Maria Urtxuegia Asensio (Donostia, 1952ko urriaren 9a - ) PSE-EE alderdiko euskal herritar politikaria da. 1986 urtean Lasarte-Oriako udalerria osatu zenetik bertako alkatea izateagatik ezaguna, Espainiako senataria ere izan zen 1993-1996 urte bitartean. 2011 urtean herriko alkatetza utzi eta Txilera joan zen SPRI elkartearen ordezkari gisa eta alkatea izan zen bitartean Nikaraguako Somoto herriarekiko elkartasunerako fondoei buruz berari aurkako ustelkeria-salaketen artean, hedabideetan maiz zabaldu direnak.
2023ko maiatzean, salaketaren hemezortzi urte pasa ondoren, epailaren aurrean, bere delituak onartu zituen horrela espetxeratua ez izateko. Alkateak prebarikazioa eta dirua bidegabe erabiltzea onartu zuen 2000-2009 aldian, Somotora (Lasarte-Oria) bideratutako lankidetza-dirulaguntzen kudeaketarekin. Ondorioz, PSEk alderdian baja eman zion.

## Erreferentziak

* ↑ https://www.eldiario.es/euskadi/ana-urchueguia-exalcaldesa-socialista-lasarte-oria-confiesa-nueve-anos-delitos-fondos-nicaragua_1_10166427.html
* ↑ https://www.naiz.eus/eu/info/noticia/20230503/ana-urchueguia-la-dona-de-somoto-y-tambien-de-lasarte-oria

## Kanpo estekak

* (Gaztelaniaz) La alcaldesa de Lasarte descarga su ira en Somoto
* Somotoko tronutik akusatuen aulkira Berria egunkaria
* Datuak: Q5674100
# Ana Urrutia

Ana Urrutia Iturmendi (Bilbo, 1972ko abuztuaren 30a) euskal telebistako aurkezle eta kazetari bat da. ETB2 katean egunero eguraldiaren inguruko berriak eman ohi zituen.
2022ko uztailaren 28an, Ana Urrutiak, 23 urteren ondoren, bere azken eguraldi iragarpena egin zuen euskal telebistan. Azken iragarpen hau euskaraz egin zuen. Iragarpena euskaraz egitea bere ilusio handienetako bat zela adierazi eta gero.
Kuriositate bezala, azken agerraldi hau oinutsik egin zuen.
Behin kazetaritza lana alde batera utzita, surf eta yoga irakasle izateko asmoa zuela adierazi zuen.

## Erreferentziak

* ↑ “Epe luzerako aurreikuspenak ezin dira egin, normalean ez dute inoiz asmatzen”. Aizunet.org (Gaztelaniaz)
* 1 2 3 (Gaztelaniaz) «Ana Urrutia se despide de ETB para dar clases de yoga y surfear» El Correo 2022-06-25 (Noiz kontsultatua: 2022-07-29).
* ↑ «Ana Urrutia: «Nire ilusiorik handiena euskaraz aurkeztea da»» El Correo 2020-11-21 (Noiz kontsultatua: 2022-07-29).

## Kanpo estekak

* Ana Urrutia kazetariari eginiriko elkarrizketa. Aizunet.org
* Datuak: Q12253422
# Ana Usabiaga

Ana Usabiaga Balerdi (Ordizia, 1990eko urtarrilaren 19a) gipuzkoar txirrindularia da. Errepideko txirrindularitzaz gain, pistan ere aritzen da.
Irene bere ahizpa txikia txirrindularia ere bada.

## Palmaresa txirrindularitzan

2010
* Espainiako taldekako jazarpen txapelketa (Olatz Ferran eta Leire Olaberriarekin)
2012
* Espainiako taldekako jazarpen txapelketa (Olatz Ferran eta Irene Usabiagarekin)

## Taldeak

| Taldea | Urteak | Modalitatea |
| Lointek | 2011-2013 | Errepideko txirrindularitza |
| Eustrak-Euskadi | 2009- | Pistako txirrindularitza |

## Kanpo estekak

* Datuak: Q22957738
* Multimedia: Ana Usabiaga / Q22957738
# Ana Vives Casas

Ana Vives Casas (Ponferrada, 1971ko uztailaren 17a - Huelva, 2021eko apirilaren 23a) kazetari espainiarra, Huelva Información aldizkariaren zuzendaria izan zen, 2019tik 2021era. Iruñean bizi izan zen urte asko.

## Biografia

Ponferrada Leongo herrian jaio zen, 1971n, baina laster bere familiarekin Iruñera etorri zen bizitzera. Haurtzaroa eta nerabezaroa Nafarroan igaro zituen. Nafarroako Unibertsitateko Komunikazio Fakultatean Kazetaritzan lizentziatu zen. 1995tik Huelvan finkatu zen, eta Huelva Información egunkarian erredaktore lanetan hasi zen. Geroago, Teleonuba tokiko telebista sarearen sorreran parte hartu zuen. Bertan, Huelva telebista sarearen idazketa, ekoizpen eta programazioarekin lotutako hainbat funtzio betetzen hasi zen, albiste zerbitzuen buru izanik. 2007an, Huelva Informaciónera itzuli zen, egunkariaren erredakzioko ataleko buru izateko. 2019an, egunkariaren zuzendari izendatu zuten, eta lan horretan aritu zen 2021eko apirilaren 23an hil zen arte. Heriotza aspaldian pairatzen zuen minbizi baten ondorioz gertatu zitzaion.

## Sariak

* Kazetaritzaren Huelva Saria, Huelvako Prentsa Elkarteak 2016an eman zion bularreko minbiziari buruzko erreportaje bategatik, "Una nueva mirada a la vida".

## Erreferentziak

* ↑ (Gaztelaniaz) Ponferrada, Noticias León | Última Hora León, Bierzo y. «Muere a los 49 años la berciana Ana Vives, directora de Huelva Información» Noticias León | Última Hora León, Bierzo y Ponferrada (Noiz kontsultatua: 2022-04-23).
* ↑ (Gaztelaniaz) EFE. (2021-04-24). «Muere a los 49 años la periodista Ana Vives» Levante-EMV (Noiz kontsultatua: 2022-04-23).
* ↑ (Gaztelaniaz) «Ana Vives recoge este jueves el Premio Huelva de Periodismo» huelvaya.es 2017-06-27 (Noiz kontsultatua: 2022-04-23).

## Kanpo estekak

* (Gaztelaniaz):Hil ondorengo artikulua Diario de Navarra egunkarian.
* Datuak: Q106612258